Rank Ret	• Best Rank 2,569 • Best Jump 72.5" • Jumpoff (W - L) 92 - 159 • Best Streak 4 • Winnings 19,900 • Records 3 Retired
Waterhorse (100%) • Stallion	• Retired	• 16.0 hh
TURN Waterhorses Waterhorse 2,293 03-27-2019 --
Stars of the Sea Waterhorse 1,288 03-27-2019 --
Mystic Water Registry Waterhorse 2,928 03-19-2019 --
Lazees Waterhorses Pleasures Waterhorse 3,135 03-19-2019 --
Swimming in the Sea Waterhorse 2,835 03-19-2019 --
202 Members Online • 268,747 Registered Members • 2,753 News Articles • 11,696,364 Unique News Article Views • 278,384,754 Website Views Stilte bo musiek | Toortsie, Kameel en Bokbaaivygie se blog
Wat ek geleer het van Eisteddfods →
Stilte bo musiek	Posted on Mei 18, 2015	by Kameel Scrapydo se toeka-tokkel: Musiek
Van musiek weet ek net mooi niks nie . Ek het al vertel hoe vals sing ek, en ek glo as ek enige instrument leer bespeel het, diè net sulke aardige geluide sou voortbring.
As kind het ek so af en toe die Briel (spelling) susters hoor sing. My neef het op die bloutrein gewerk, en by ons loseer; wanneer hy tuis was het die Briel susters se stemme die lug gevul. Ek was egter meer beindruk dat my neef soveel borde kos op sy arms kon dra, as met die musiek wat hy vir ons gemaak het.
Boeremusiek het ek op troues gehoor. Ons familie was almintige groot, met hordes neefs, en niggies. Die stadsaal is vir troues gehuur; ‘n boereorkes het musiek gemaak, en daar was gedans dat die biesies bewe. My pa was ‘n uithaler danser, maar my ma nie. Ek was nog kind, maar kon aanvoel dat hierdie gedansery nie haar goedkeuring wegdra nie. Ek het nooit leer sakkie-sakkie nie, en kannie sê dat ek van boeremusiek hou nie. Dit was egter vir my lekker om die mense dop te hou. Dans in enige vorm is vir my pragtig, en ‘n paartjie wat goed saamdans is voorwaar iets om te aanskou.
Ek het vroeg in my lewe met die opera te doen gekry. My ma het o.a vir Mimi Coertse klere gemaak. Met die twee komplimentêre kaartjies wat sy op die koop toe gekry het, het sy my saam met haar operahuis toe geneem. My pa het nie daarvoor kans gesien nie. Ek was mos drama beheb, en dit was vir my die mooiste mooi. Die verhoog, ligte, klere, en storie was ene sprokieswêreld; tot die dramatiese eindes waar iemand gewoonlik doodgaan, was wonderlik. Ek moet egter belei dat die musiek net bysaak was; ek sou verkies het as hulle eerder gepraat het. Die enigste operamusiek wat nog ooit my hart gesteel het is in “The Phantom of the Opera.” Ek kry sommer koue rillings net om daaraan te dink.
In my tienerjare was dit natuurlik Elvis. Die musiek, die stem, die kuif, die glimlag, en natuurlik daardie swaaiende heupe. My arme hart!!!! Daar was nog ander op wie se musiek ons gedraai, en swaai het; vandag noem ons dit “The Golden Oldies.” So af en toe kry ek ‘n gier, en luister sommer vir die lekkerte daarna. Die musiek laat nogsteeds my voete jeuk, en vir ‘n wyle bruis die bloed van my jeug deur my are; maar ek kom vinnig tot my sinne wanneer ek daardie danspassies probeer uithaal.
Dan is daar natuurlik “praise and worship,” musiek. Kan daar enigiets meer hemels wees as om saam met ander gelowiges die Here te loof en prys. Ek is lief vir kerk, en die Woord van God, maar as dit nie saamgaan met musiek waar die Gees van God my hart te hemele lig nie, is dit vir my “incomplete.” Verskoon die Engelse woord, maar op die oomblik neig my brein Engels toe. Seker omdat my geestelike taal Engels is. Ook geestelike musiek luister ek nie dag in en dag uit nie. Ek kry ‘n dag waarop ek lus is vir musiek, en dan speel ek my cd’s kliphard, en sommer hier in ons huis hef ek my hande omhoog, en prys God. Ek doen dit ook wanneer ek voel hoe geestelike aanvalle teen my geloots word. “Goed,” sê ek, “as jy en jou makkers hier wil rondhang terwyl die Here geloof en geprys word, hang maar rond; maar vandag word God se Naam groot gemaak in hierdie huis.”
Wat musiek aan betref, is dit dan dit. As ek eerlik moet wees het musiek sy plek in my lewe…. Maar ek verkies stilte.
This entry was posted in Uncategorized. Bookmark the permalink.	← Eisteddfod
20 Responses to Stilte bo musiek
perdebytjie sê:	Mei 18, 2015 om 5:50 nm	Mooi geskryf!
Antwoord	Kameel sê:	Mei 18, 2015 om 5:54 nm	Dankie perdebytjie 🙂
Antwoord	rondomtaliedraai sê:	Mei 18, 2015 om 6:44 nm	Mooi so! Ek lees altyd lekker by jou LikeLiked by 1 person
Antwoord	Kameel sê:	Mei 18, 2015 om 7:17 nm	Altyd bly dat jy kom inloer 🙂
Antwoord	nowathome sê:	Mei 18, 2015 om 9:25 nm	ook mal oor opera musiek!
Antwoord	Kameel sê:	Mei 18, 2015 om 9:48 nm	Dit moet net nie te swaar operamusiek wees nie 😦 Dit maak my morbied voel.
Antwoord	scrapydotwo sê:	Mei 18, 2015 om 10:28 nm	Ek stem saam met jou as die musiek te “swaar”is raak ek sommer onrustig. Jy het darem nnou n lekker kykie in onse jeugjare gegee. Ek het een jaar gehelp om konferensie vir VLU te doen en Ge Korsten was die gassanger. Wat n aangename man agter die skerms! Kerk-sing is ook vir my heerlik. Die duiwel kan ne houvas kry as mens heerlik saam loof en prys nie. Dankie vir jou deelname
Antwoord	Kameel sê:	Mei 19, 2015 om 10:54 vm	Skoon van Ge Korsten vergeet. Nie baie lief vir Afrikaanse musiek nie… maar ai, sy musiek was pragtig. Liiiiiefling……. 😉
Antwoord	scrapydotwo sê:	Mei 19, 2015 om 10:32 nm	Jaaaa, ek is self ook nie juis vreeslik lief vir Afrikaanse liedjies/sangers. Daar is darem sommige wat mens se hartsnare raak!
Antwoord	Olga sê:	Mei 19, 2015 om 12:28 nm	Musiek laat hom (haar) regtig nie beperk to een genre nie.
Antwoord	Kameel sê:	Mei 19, 2015 om 1:21 nm	Beslis nie Olga. Moet gaan kyk wat het jy oor musiek gerskryf sodat ek kan sien waarvan hou jy 🙂
Antwoord	Toortsie sê:	Mei 19, 2015 om 12:30 nm	Sies tog, dit klink my jy moes sware operas gaan kyk en luister!
Maar die OPERAHUIS! 🙂 Die sewende hemel homself! Oeee die kostuums en die ligte en die dekor en die orkes… Mal daaroor. En die Phantom! Wat ‘n storie! Ek het hom al meermale gesien en dink dit was heeltemal te min, was nou die dag so jaloers toe ek hoor my dogter en haar pelle het dit gaan kyk. 😦
Antwoord	Kameel sê:	Mei 19, 2015 om 1:32 nm	Ek lief die teater. Om ‘n opera, of ballet, of Spaanse danse ens te gaan kyk is uit ‘n ander wêreld. Hulle kan vir my part elke jaar The Phantom opvoer, dink nie ek sal moeg raak daarvoor nie.
Antwoord	HesterLeyNel sê:	Mei 19, 2015 om 7:28 nm	Ek dink jy weet meer van musiek as wat jy dink: jy weet immers waarvan jy hou en steur jou nie aan dit wat “hulle” gewoonlik voorhou as goeie musiek nie. Dis belangrik om dit net te geniet.
Antwoord	Kameel sê:	Mei 19, 2015 om 8:35 nm	Dis waar Hester, ek weet darem waarvan ek hou…… en waarvan ek beslis nie hou nie 🙂
Antwoord	Aquileana sê:	Mei 20, 2015 om 9:50 vm	It seems that music goes well with our states of mind and memories, right?.
I can relate with you…. I also like to listen to the sound of silence at times.
Antwoord	Kameel sê:	Mei 20, 2015 om 12:22 nm	Silence has its own music 🙂 Thanks for the visit.
Antwoord	Terug pieng: Toeka-Tokkel no 22: Fotos/Prente | scrapydotwo
Son sê:	Julie 18, 2015 om 4:15 nm	Weet jy Kameel, ek het altyd gedink ek is bietjie weird, want ek kan een hele dag lank na allerhande musiek luister, en dan kan ek weke lank geen musiek weer om my verdra nie. In elk geval nie as agtergrondgeraas nie. My ma het altyd gesê ek is seker die kind wat die gemaklikste is net met my eie geselsskap 😀 As ek alleen by die huis is, sit ek selde ‘n radio of TV aan
Antwoord	Kameel sê:	Julie 20, 2015 om 1:48 nm	Weet presies hoe jy voel. Ek het nie ‘n radio nie, en kannie verstaan dat mense dit in die oggend aansit, en eers weer in die aand afsit nie. Daardie agtergrond geraas sal my van my kop af dryf. Musiek het sy tyd en plek….. en in ons twee se geval is dit so elke nou en dan 🙂 Ek was ook so ‘n eenkant kind; heel tevrede met my eie geselskap.